stanford-oval/wikipedia huggingface dataset:
טייסת 303 (חיל האוויר המלכותי)
תולדות הטייסת

לאחר כיבוש פולין בסתיו 1939 ונפילת צרפת באביב 1940 הגיעו לבריטניה רבבות חיילים פולנים, לרבות טייסים מנוסים רבים. מקרבם הוקמו עוצבות צבאיות שונות וביניהן 14 טייסות מטוסי קרב ומפציצים, ששירתו במסגרת חיל האוויר המלכותי. בסך הכל שירתו בחיל במהלך המלחמה יותר מ-17 אלף אוויראים פולנים.
טייסת 303 הייתה בין הטייסות הפולניות הראשונות שהוקמו. היא הוקמה בבלקפול ב-2 באוגוסט 1940 והפכה למבצעית בסוף אותו חודש. בהרכבה הראשוני כללה הטייסת 21 טייסים, מהם 13 קצינים ושמונה חוגרים, וכן 135 אנשי צוות קרקע. מפקדה הראשון היה בריטי, רונלד קלט (Ronald Kellett), וכך גם שני מפקדי הגפים. בהמשך פיקדו על הטייסת עוד 15 קצינים, כולם פולנים. כמה מהם נפלו בקרב.
הכינוי שנבחר לטייסת על ידי אנשיה היה טייסת קושצ'ושקו, לכבוד יחידות אוויר פולניות שנקראו בעבר על שמו של הגנרל הפולני תדיאוש קושצ'ושקו. אחדים מטייסי טייסת 303 שירתו באותן יחידות. אותיות הטייסת שצוירו על גבי מטוסיה היו RF.
תולדות הטייסת > בקרב על בריטניה

הטייסת הוצבה בבסיס נורתהולט שליד לונדון והוטלה ללחימה עוד לפני הפעלתה הרשמית, במסגרת הקרב על בריטניה, כשהיא מצוידת במטוסי הוריקן. היא הייתה מהטייסות המצטיינות ביותר במערכה בזכות הטייסים המנוסים וחדורי המוטיבציה ששירתו בה. במהלך 48 ימי לחימה, עד שהוצאה להפוגה, הפילה הטייסת 44 עד 60 מטוסי אויב (לטענת טייסיה הפילה 126 מטוסים). בתקופה זו איבדה 18 ממטוסיה. שבעה מטייסיה נהרגו וחמישה נפצעו קשה. הטייס המצטיין ביותר במערכה, סמל יוזף פרנטישק (Josef František) הצ'כי, לחם במסגרת הטייסת והפיל 17 מטוסי אויב. הוא נהרג בתאונה ב-8 באוקטובר 1940.
מרשל האוויר יו דאודינג, מפקד פיקוד מטוסי הקרב של חיל האוויר המלכותי במהלך הקרב על בריטניה, כתב כי ייתכן שתוצאת הקרב הייתה שונה אלמלא תרומתן וגבורתן של הטייסות הפולניות במהלכו.
תולדות הטייסת > 1941-‏1945

בהמשך המלחמה השתתפה הטייסת בפעולות הקרביות של חיל האוויר המלכותי בשמי בריטניה ומערב אירופה, כשהיא פועלת מבסיסי טיסה שונים בבריטניה בלבד. בינואר 1941 הוסבה לשימוש במטוסי ספיטפייר, אשר בשנים הבאות הוחלפו מספר פעמים לדגמים מתקדמים יותר. במהלך השנה השתתפה הטייסת בליווי מפציצים, בגיחות תקיפת קרקע בצרפת ובקרבות אוויר רבים, ואיבדה לפחות שישה טייסים שנהרגו ועשרים מטוסים.
ב-1942 ערכה הטייסת מבצעים רבים של סיור מעל אירופה ובשמי האוקיינוס האטלנטי וקרבות אוויר. בין היתר חיפתה על הפשיטה על דייפ באוגוסט 1942. במהלך השנה איבדה שישה טייסים וארבעה נפלו בשבי.
במהלך 1943 ניהלה הטייסת קרבות אוויר מעל צרפת הכבושה והשתתפה מספר פעמים בליווי מפציצים אמריקאים בגיחות הפצצה נגד גרמניה, לרבות ההפצצה בשווינפורט ב-17 באוגוסט. בשלהי השנה הוצבה הטייסת בצפון אירלנד ועסקה בגיחות סיור בשמי האוקיינוס האטלנטי.
במהלך 1944 ליוותה הטייסת מפציצים שתקפו בסיסי שיגור של טילי V-1 ו-V-2, השתתפה בחיפוי על מבצעי הנחיתה בנורמנדי ועסקה בהגנה אווירית על בריטניה ובהתקפה על מטרות אויב בהולנד הכבושה. באפריל 1945 הוסבה לשימוש במטוסי מוסטנג. פעולתה הקרבית האחרונה - ליווי מפציצי לנקסטר להתקפה על ברכטסגאדן - נערכה ב-25 באפריל.
בסך הכל ערכה הטייסת במהלך שנות המלחמה כ-9,900 גיחות וטייסיה צברו 15,866 שעות טיסה. לטענת אנשיה השמידה לפחות 297 מטוסי אויב, אם כי המספר האמיתי הוא ככל הנראה נמוך יותר. עשרות מטייסיה נפלו בקרב או בתאונות.
הטייסת פורקה ב-11 בדצמבר 1946.
הנצחה

חללי הטייסת מונצחים עם יתר חללי הטייסות הפולניות במערב אירופה באנדרטת הטייסים הפולנים בלונדון.
אודות הטייסת פורסם ספר (אנ'), שיצא לאור בפולנית ב-1942 ובו שמות בדויים על מנת להגן על הטייסים ובני משפחותיהם. ב-2010 יצא הספר שוב לאור במהדורה מחודשת באנגלית.
על הטייסת הופקו גם סרט תיעודי - The Polish Battle of Britain (ב-2010), וסרט הקולנוע Hurricane (ב-2018).
הערות שוליים

↑  מקור: https://listakrzystka.pl/.
↑  מקור: https://www.bbc.com/news/stories-45516556.
קבוצה של טייסי הטייסת, 1940. התצלום עבר צביעה. שלישי מימין נראה זדיסלב הננברג (Zdzisław Henneberg), שהיה ממפקדי הטייסת ונהרג באפריל 1941
זיגמונט בינקובסקי ויאן זומבך מציגים את "הגביע" של טייסת 303
טייסת 325

| --- | --- |
 |סמל הטייסת]]סמל הטייסת
 פעילות:  מוסד ללא כוונת רווח
 מדינה:  ישראל
 מטה הארגון:  תל אביב-יפו 
 סניפים:  מרכז שניידר לרפואת ילדים בישראל, בית חולים איכילוב, בית חולים תל השומר
 מייסדים:  יניב קלעי
 חברים:  100+
 מנכ"ל:  יניב קלעי
 תקופת הפעילות:  19 באוגוסט 2021 – הווה (3 שנים)
 https://www.flyheal325.com/
 
טייסת 325 – לזכרו של הרצל שי קלעי היא עמותה שהוקמה לזכרו של הרצל שי קלעי - איש חיל האוויר אשר נפל במלחמת שלום הגליל בזמן חילוץ פצועים. העמותה מפעילה "טייסת סימולטורים" ב-4 בתי חולים בישראל – סימולטורים שמאפשרים לילדים חולים לעבור חוויה המדמה טיסה, בהדרכת מתנדבים.
היסטוריה > הקמת העמותה

רס"ן יניב קלעי נולד בשנת 1981 בבאר שבע. בגיל שבעה חודשים, בפרוץ מלחמת לבנון הראשונה, שירת אביו, רס"ר הרצל שי קלעי, כמכונאי מוטס בטייסת 123. ביומה הראשון של המלחמה, טס לחלץ נפגעים מנבטייה שבדרום לבנון. בדרך נפגע המסוק מאש מחבלים, וכל אנשי הצוות נהרגו.
קלעי התגייס גם הוא לשורות חיל האוויר. את שירותו התחיל במערך פיקוח הטיסה, וכיום הוא משרת במבק"א (מינהל בטיחות ובקרת איכות).
עם השנים יזם מספר מפעלי הנצחה וזיכרון לאביו.
בשנת 2021, ניצת אצל קלעי הרעיון לרכוש סימולטור טיסה ולהנציח דרכו את אביו.
המיזם התחיל באתר giveback לגיוס המונים, הופץ בחיל האוויר במהרה, ותוך 24 שעות בלבד הושג הסכום במלואו.
ב-19 באוגוסט 2021, לאחר כחצי שנה של עבודות תשתית, שיווק לבתי חולים, חיפוש אחר מקום מתאים ורכישת ציוד רב, הורכב הסימולטור הראשון במרכז הרפואי שניידר. מאז הוקמו 3 סימולטורים נוספים בבתי חולים אחרים ועוד ערכת סימולטור נייד.
היסטוריה > משמעות השם

במאמצי חיפוש השם לעמותה, עלה המספר 325. מהות המספר הייתה שמו בגימטריה של אביו של קלעי, הרצל. מאוחר יותר נתגלה שיחידה 325 הייתה היחידה הראשנה של חיל האוויר שקמה במטרה לקלוט ילדי עולים ולטפל בהם. שתי המהויות יצרו שילוב בין עשיית טוב לילדים ובין הנצחה וזיכרון.
פעילות > מטרות

העמותה קמה למען חיבור בלתי אמצעי בין אנשי תעופה לילדים, חינוך תעופתי חוויתי, ובתור פרויקט להנצחת הרצל שי קלעי.
כחלק מהחינוך התעופתי, העמותה שמה דגש על מתן תחושת שליטה ומסוגלות עצמית וחתירה למצוינות אצל הילדים.
פעילות > סניפים

נכון לשנת 2024, ישנם 5 סימולטורים פעילים - מרכז שניידר לרפואת ילדים בישראל, בית חולים איכילוב, בית חולים תל השומר, בית חולים הלל יפה בחדרה ועוד סימולטור נייד שעובר בערי ישראל למטרות שונות.
פעילות > המתנדבים בעמותה

העמותה מונה עשרות מתנדבים מרקעים אוויריים שונים, אוכלוסיות שונות ומנעד גילאים רחב. בצוות המדריכים ישנם טייסים, מפעילי כטמ"ם ומדריכות סימולטור, בשירות סדיר, במילואים ואף בגמלאות. חלק מהמתנדבים אף משרתים בטייסת 123 בה שירת הרצל שי קלעי.
בין המתנדבים, הגיעו לביקור מפקד חיל האוויר לשעבר, האלוף עמיקם נורקין, ומפקד בסיס פלמחים, תא"ל עומרי דור.
כלל הפעילים בעמותה - מקלעי עצמו ועד אחרון המתנדבים מבצעים את הפעילות בהתנדבות מלאה וללא שכר כלשהו.
הערות שוליים

↑  רוני קולמן | צילום: עמית אגרונוב, ‏לפעמים חלומות מתגשמים, באתר חיל האוויר הישראלי, 3 בפברואר 2022
↑  מרגש: "הטיסה נותנת לילדים שליטה על החיים שלהם" - באתר ישראל היום
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "טייסת 325".
גזירת סרט בסימולטור בשניידר, יחד עם אלוף עמיקם נורקין ומנהלת בית החולים שניידר ד"ר אפרת ברון-הרלב
האלוף עמיקם נורקין, מפקד חיל האוויר, בטייסת 325
טיפקס: האוסף הרומנטי

האוסף הרומנטי הוא אלבום האוסף השני של להקת טיפקס, שיצא בשנת 2010, ומאגד את עשייתה של הלהקה בשמונת האלבומים הראשונים שלה ובסינגלים שהוציאה עד אז, בסגנון שירי אהבה רומנטיים.
האלבום הופק על ידי חברת "עננה" בתקופה בה הלהקה הייתה מפורקת (בין השנים 2009-2013). באלבום זה נכלל לראשונה השיר "כל יום אני כמעט", שיצא כסינגל בשנת 2003 אך לא נכלל באף אחד מאלבומי האולפן של הלהקה.
רשימת רצועות

כל השירים נכתבו והולחנו על ידי קובי אוז (למעט "הבלדה לסופי" ו"ביום שיפלו הכוכבים" שהולחנו על ידי רמי יוסיפוב, ו"מאמי" שכתב אילן גולדהירש והלחין מיכאל מחפוד פטישי).
| האוסף הרומנטי> מס' | האוסף הרומנטי> שם | האוסף הרומנטי> מקור / מתוך האלבום | האוסף הרומנטי> משך | האוסף הרומנטי>  | האוסף הרומנטי>  | האוסף הרומנטי>  | האוסף הרומנטי>  | האוסף הרומנטי>  | האוסף הרומנטי>  |
| --- | --- | --- | --- | --- | --- | --- | --- | --- | --- |
| 1. | הבלדה לסופי (נעימה)   | קטע אינסטרומנטלי מתוך "כלבים לא נובחים בירוק" | 2:38 |  |  |  |  |  |  |
| 2. | עננה  | "האחרון בעשירון התחתון" | 3:18 |  |  |  |  |  |  |
| 3. | התחנה הישנה  | "החיים שלך בלאפה" | 5:00 |  |  |  |  |  |  |
| 4. | זמנים קטנים  | "האחרון בעשירון התחתון" | 3:18 |  |  |  |  |  |  |
| 5. | אני אוהב אותך ממש מוגזם  | "נשיקה לדוד" | 3:29 |  |  |  |  |  |  |
| 6. | גבר רומנטי  | "כלבים לא נובחים בירוק" | 3:06 |  |  |  |  |  |  |
| 7. | יש לי חברה (עם שלישיית אדלר)   | "החיים שלך בלאפה" | 3:01 |  |  |  |  |  |  |
| 8. | מאמי  | "כלבים לא נובחים בירוק" | 4:30 |  |  |  |  |  |  |
| 9. | כל יום אני כמעט  | שוחרר כסינגל ב-2003 | 3:17 |  |  |  |  |  |  |
| 10. | כמו לפני 20 שנה  | "יושבים בבית קפה" | 4:05 |  |  |  |  |  |  |
| 11. | כלבים לא נובחים בירוק  | "כלבים לא נובחים בירוק" | 6:14 |  |  |  |  |  |  |
| 12. | כמו ספינה על מים  | "נשיקה לדוד" | 4:10 |  |  |  |  |  |  |
| 13. | והפעם: שיר אהבה  | "החיים שלך בלאפה" | 3:50 |  |  |  |  |  |  |
| 14. | ואת ואת ואת  | "יושבים בבית קפה" | 2:58 |  |  |  |  |  |  |
| 15. | ביום שיפלו הכוכבים  | "החיים שלך בלאפה" | 3:37 |  |  |  |  |  |  |
| 16. | כלוב של זהב (עם מירי מסיקה)   | "רדיו/מוסיקה/עברית" | 4:19 |  |  |  |  |  |  |
| 17. | ואולי נעשה אהבה  | "האחרון בעשירון התחתון" | 3:15 |  |  |  |  |  |  |
| 18. | אל תשכחי לזכור אותי  | "החיים שלך בלאפה" | 5:33 |  |  |  |  |  |  |
| משך כולל: | משך כולל: | משך כולל: | 69:38 |  |  |  |  |  |  |
| טיפקס |
| --- | --- | --- |
| קובי אוז • גל פרמן • מוטי יוסף • רמי יוסיפוב • אדם מדר • שחר ימפולסקי • שני יצהרי | קובי אוז • גל פרמן • מוטי יוסף • רמי יוסיפוב • אדם מדר • שחר ימפולסקי • שני יצהרי |  |
| אלבומי אולפן | שביל קליפות הגרעינים (1992) • האחרון בעשירון התחתון (1993) • החיים שלך בלאפה (1995) • נשיקה לדוד (1997) • דיסקו מנאייק (1999)  • יושבים בבית קפה (2001) • רדיו/מוסיקה/עברית (2006) • עבודת כפיים (2016) • שווארמה ביץ' (2024) |  |
| אלבומים אחרים | פסקול: כלבים לא נובחים בירוק (1996) • מיני אלבום: העצב עבר לגור כאן (1998) |  |
| אלבומי אוסף | כל הלהיטים (2003) • טיפקס: האוסף הרומנטי (2010) |  |
טירת דינוור

| --- | --- |

 מידע על המבנה
 סוג:  טירה 
 תקופת הבנייה:  ? – המאה ה-10
 מצב:  הריסות
 בעלות נוכחית:  Cadw
 פתוח לציבור:  פתוח, כניסה חופשית.
 קואורדינטות:  51°52′36″N 4°01′07″W﻿ / ﻿51.876802°N 4.0184755°W﻿ / 51.876802; -4.0184755
  (למפת ויילס מוגדלת) קארדיף סוונסי ניופורט רקסהאם בארי אנגליה הים האירי אנגלסידינוור(למפת ויילס רגילה) קארדיף סוונסי ניופורט רקסהאם בארי אנגליה הים האירי אנגלסידינוור 
 
טירת דינֶוור (בוולשית: Castell Dinefwr) הייתה טירה שהוקמה במאה ה-10 ושימשה את כס ממלכת דהייברת', כיום במחוז קרמרת'נשייר שבדרום ויילס.
היסטוריה

על פי המסורת רודרי הגדול הקים טירת דינוור לאחר שכבש את האזור סביב שנות 817, נכדו הוול ד'ה קבע בה את כס ממלכת דהייברת' אותה יסד. במאה ה-12 ריס אפ גריפיד' ירש את הממלכה ושיפץ את הטירה משמעותית, מבנה הטירה הנראה כיום מזוהה עם תקופתו של אפ גריפיד' או של בנו ריס גרג. העדויות הארכאולוגיות המוקדמות ביותר הן מתקופת ריס בסוף המאה ה-12, אך ייתכן שמבנה עץ או אבן קדמוים יותר שולבו בטירה החדשה.
הטירה נכבשה על ידי הצבא האנגלי ב-1277 והיא נותרה בשימוש עד המאה ה-15, כאשר נבנה בית ניוטון על שטחי האחוזה והטירה נותרה ריקה. בסוף המאה ה-17 שוקמו חלקים מהטירה לשימוש מגורים כבית קיץ, אך היא ננטשה סופית בסוף המאה ה-18 לאחר שניזוקה משריפה ומאז היא עומדת נטושה כחלק מאחוזת ניוטון הסמוכה.
כיום הטירה נמצאת בבעלות Cadw האמונה על שימורה, בנוסף היא מוגדרת כבניין רשום מדרגה I.
ראו גם

הוול ד'ה
ממלכת דהייברת'
לקריאה נוספת

Roger Thomas, Castles in Wales, Wales Tourist Board & Automobile Association, 1988.
טירת דובר

| --- | --- |

 מידע על המבנה
 סוג:  טירה 
 תקופת הבנייה:  ? – המאה ה-11
 בשימוש פעיל:  עד למלחמת העולם השנייה
 בעלות נוכחית:  המורשת האנגלית
 פתוח לציבור:  פתוח, כניסה בתשלום.
 קואורדינטות:  51°07′42″N 1°19′25″E﻿ / ﻿51.128268°N 1.3235035°E﻿ / 51.128268; 1.3235035
  (למפת אנגליה מוגדלת) לונדון ברמינגהאם לידס ברדפורד מנצ'סטר ליברפול בריסטול לסטר פורטסמות' פלימות' ניוקאסל סקוטלנד צרפת ויילס צ. אירלנד  איר. תעלת למאנש הים הצפוני  הים האירי טירת דובר(למפת אנגליה רגילה) לונדון ברמינגהאם לידס ברדפורד מנצ'סטר ליברפול בריסטול לסטר פורטסמות' פלימות' ניוקאסל סקוטלנד צרפת ויילס צ. אירלנד  איר. תעלת למאנש הים הצפוני  הים האירי טירת דובר
 
טירת דובר היא מבצר מימי הביניים שנבנה בדובר שבמחוז קנט באנגליה בנקודה הגאוגרפית הקרובה ביותר ליבשת אירופה ולצרפת, והיא נמצאת במרחק של 34 קילומטרים מנמל קאלה שבצרפת. מיקומה הפך אותה לבעלת חשיבות אסטרטגית ראשונה במעלה וזיכה אותה בשם "המפתח לאנגליה".
היסטוריה

בתקופה הרומית שימשה דובר כמוצב של האימפריה הרומית בשם "פורטוס דובריס" - "שער דובר" (Portus Dubris), והייתה עיר נמל עיקרית של ה"צי הבריטי הרומאי" (Classis britannica). הרומאים בנו מגדלור במקום בו נמצאת טירת דובר, אשר נשמר עד ימינו.
לאחר קרב הייסטינגס נכבשה הטירה על ידי כוחות נורמנים בהנהגת ויליאם הכובש מידי חיל המצב האנגלי (סקסוני) ומבניה הועלו באש. טירה חדשה בסגנון התל וחצר (אנגלית: "motte and bailey" ) הנפוץ אצל הנורמנים נבנתה באתר. הטירה נבנתה מחדש בתקופת שלטונו של הנרי השני, מלך אנגליה, בתקופה זו נבנה מגדל עוז גדול ממדים, שהיה אחד מהאחרונים שנבנו, וסביבו מערכת הגנה כפולת חומות בסגנון המצודה הקונצנטרית שמקורה באדריכלות צבאית צלבנית ובדומה למבצר הצלבני המפורסם קראק דה שבלייה.
מבחן האש הראשון של הטירה הגיע בשנת 1216 בעת מלחמת הברונים הראשונה. אז צר הצבא הצרפתי בראשות לואי השמיני, מלך צרפת על הטירה ולאחר קרבות עזים הצליחו הצרפתים לפרוץ את החומות ולחדור אל מגדל העוז. אולם יוברט דה בורג, מפקד הטירה הצליח להדוף את אנשיו של לואי, וחסם את הפרצה בחומה באמצעות גזעי עצים גדולים. לאחר שלושה חודשי מצור, הסיג לואי את כוחותיו, שב ללונדון והכריז על הפסקת אש, וזאת מבלי לכבוש את הטירה.
בשנת 1642, במהלך מלחמת האזרחים האנגלית נתפסה טירת דובר על ידי תומכי הפרלמנט הארוך, עובדה זו מנעה את הרס הטירה.
בסוף המאה ה-18 במהלך המלחמות הנפוליאוניות שופצה המצודה וביצוריה נבנו מחדש על מנת להתאים אותה לאתגרים הצבאיים של התקופה. לטירה נוספה טבעת ביצורים חיצונית ובה עמדות תותחים. מגדל העוז הפך לפלטפורמה לתותחים, גגו הוסר וקמרונות נבנו במקומו, עליהם הוצבו עמדות תותחים כבדים.
הגדלת חיל המצב הצריכה בנייה של מחנות צבא ומגורים, הפתרון נמצא בדמות מנהרות שנכרו בעומק של 15 מטרים מקצה המצוק והחיילים הראשונים עברו למגורים אלו בשנת 1803 ובשיאם אכלסו מגורים תת-קרקעיים אלו 2000 חיילים. מנהרות אלו, שננטשו לאחר תום המלחמות הנפוליאוניות, חזרו לשימוש עם פרוץ מלחמת העולם השנייה בשנת 1939. תחילה שימשו המנהרות כמקלטים כנגד הפצצות ולאחר מכן כמפקדה תת-קרקעית שבמאי 1940 פיקחה על פינוי הצבא הבריטי מדנקרק.
הטירה והמנהרות נמצאים בבעלות קרן המורשת האנגלית והאתר פתוח לציבור ומהווה מוקד משיכה לתיירים רבים.
גלריה

מפקדת ארטילריה במנהרות טירת דובר.
מגדלור רומאי, המבנה העתיק בטירה.
הקפלה במבצר דובר.
מבט על ביצורי הטירה.
טירת דובר.
טניסאי

רוג'ר פדרר, הנחשב לאחד מבכירי הטניסאים בכל הזמנים
פסל ברונזה של טניסאי בגן הפסלים של אורסולה מלבין בחיפה.
טניסאי או שחקן טניס הוא ספורטאי המשחק טניס. ישנם טניסאים חובבים ואף מקצוענים.
כיום, כל הטניסאים המקצוענים משתייכים להתאחדויות טניס. הטניסאים הגברים משתייכים לסבב ה-ATP המנוהל על ידי התאחדות הטניסאים המקצוענים, והנשים משתייכות לסבב ה-WTA המנוהל על ידי התאחדות הטניס לנשים. במסגרת הסבבים, השחקנים נוסעים ברחבי העולם למשחקים בטורנירים שונים.
הטניסאים מרוויחים את משכורתם מהענף במידה רבה כתוצאה מהטורנירים בהם הם משתתפים, בהתאם לרמת ההצלחה שלהם בהם. עם זאת, טניסאים בכירים רבים מרוויחים כסף רב כתוצאה מהסכמי פרסום עם חברות מובילות. רובם אף נהנים מתמיכתו של ספונסר.
כל הטניסאים נמצאים בכפוף לפדרציה הבינלאומית לטניס (ITF) המנהלת את כלל הטניס ברחבי העולם. הם משתתפים לעיתים עם הנבחרת הלאומית בטניס של מדינתם, ומשחקים עבורה בגביע דייוויס (גברים), גביע הפדרציה (נשים) וטורניר הטניס במשחקים האולימפיים – שלושה טורנירים המאורגנים על ידי ה-ITF.
הטניסאים נמצאים בתוך מועדונים, המעניקים להם לעיתים חסות וכסף. מלבד בסבבים הבינלאומיים, הם משחקים לעיתים עבור מועדוניהם בגביע המדינה של ארצם המשוחק במתכונת קבוצתית, וכמו כן לוקחים חלק באליפות המדינה המנוהלת במתכונת יחידים.
השחקנים ממוקמים על פי מספר הנקודות שהם משיגים בדירוגים העולמיים של ה-ATP וה-WTA. על ידי רבים, נחשב רוג'ר פדרר כטניסאי הטוב בהיסטוריה, מאחר שהוא ניצב בפסגת הדירוג העולמי לגברים במשך ארבע שנים וחצי, ואף זכה למחמאות לא מעטות בתקשורת מטניסאי עבר מובילים, כדוגמת פיט סמפראס, ביורן בורג ובוריס בקר.
בסיום כל שנה מחולק פרס "טניסאי השנה" מטעם איגוד עיתונאי הספורט הבינלאומי. הזוכה בתואר (2009) הוא רוג'ר פדרר. בנוסף, סבב ה-ATP מחלק את תואר "שחקן החודש" לטניסאי היחידים ו"זוג החודש" לשחקני הזוגות המצטיינים בכל חודש מסוים.
הערות שוליים

↑  נדאל: "פדרר הטוב בהיסטוריה", באתר וואלה, 10 ביולי 2007
↑  Bleacher Report, Tennis Player of The Year: Rafael Nadal, 9.11.2008
| --- | --- |
בקרת זהויות :  NLI: 987007529411605171  BnF: cb119355211 (data)  GND: 4184716-7  LCCN: sh85133910  NKC: ph126534 
ערך זה הוא קצרמרבנושא טניס. אתם מוזמנים לתרום לוויקיפדיה ו.
טיבור היינל

| --- | --- |
אין תמונה חופשית
 לידה:  28 בינואר 1899 מישקולץ, האימפריה האוסטרו-הונגרית 
 פטירה:  19 באוגוסט 1963 (בגיל 64) ג'נג'ש, הונגריה 
 לימודי רפואה:  אוניברסיטת אטווש לוראנד 
 תפקידים:  רופא, רופא ריאות 
 
טיבור היינל (במקור האנדלר, בהונגרית: Hajnal Tibor;‏ מישקולץ, 28 בינואר 1899 – ג'נג'ש, 19 באוגוסט 1963) היה דוקטור לרפואה (MD) יהודי-הונגרי, רופא ריאות. רופא ראשי בכמה מוסדות רפואיים ומנהל כללי של מכון רפואי מרכזי לחולי ריאה. מחקריו בולטים באפידמיולגיה של השחפת.
קורות חיים

טיבור האנדלר נולד במשפחה יהודית כבנם של מור היינל (האנדלר) (1864–1943), פקיד רכבת המדינה, ושל רחל נוימן (1872–1954). הוא סיים את הגימנסיה הראשית המלכותית הממלכתית ההונגרית בקבניה (1917). הוא המשיך את לימודיו בפקולטה לרפואה של אוניברסיטת פאזמאן פטר בבודפשט (כיום אוניברסיטת אטווש לוראנד), שם סיים את לימודיו ב-1924. הוא הוסמך כדוקטור לרפואה ב-22 בנובמבר. בשנים 1924-1925, היה מתמחה במרפאת אפוני אלברט בבודפשט ובמרפאת העיניים ברחוב מריה. בין השנים 1925–1929 הוא עבד כרופא בסנטוריום המלכה ארז'בט בבודקסי. בשנת 1929 עבר את הבחינות הפנימיות ברפואת ריאות. בין השנים 1925 ו-1932 הוא היה הרופא הראשי של בית החולים ארדאי לטיפול ריאתי בבודקסי והמומחה במחלקת הילדים של בית החולים סנט יאנוש, ובין השנים 1932 לבין 1950 היה הרופא הראשי של בית החולים לריאות טאבור בבודקסי. ב-1937 עבר את הבחינה הרפואית למומחה לשחפת. בין 1945 לבין 1963, בודפשט היה הרופא ראשי המייסד והמנהל הכללי של המכון ברובע 3 לטיפול בחולי ריאות. הוא עסק באפידמיולוגיה של שחפת, בשיקום חולי ריאות ובטיפול בדימום במחלות ריאה. שמו קשור למה שנקרא פיתוח מבחני סקר לילדים positive-Mantoux בהונגריה, והכנסת בדיקת איתור שחפת לאיתור מקור הזיהום והתפתחותו להליך שגרתי בהונגריה.
מותו נגרם כתוצאה מפקקת מוחית ואי ספיקת לב.
אשתו הייתה איבויה שטרן (1901–1967), בתם של הוגו שטרן ושל מריה ברוק, עמה התחתן בבודפשט ב-14 ביולי 1934. לא היו להם ילדים.
מחקריו ופרסומיו

Összehasonlító vizsgálatok a konyhasó, a kalcium és a gelatina véralvadást befolyásoló hatásáról. (Therapia, 1926)
A tüdősebész és a belorvos kollaborációja. (Népegészségügy, 1947)
Vizsgálatok gyermekkori tüdőgümőkórban, különös tekintettel a Mantoux- pozitív, röntgen negatív gyermekek fertőzőképességére, tüdőbeteggondozói anyagon. Többekkel. (A tuberkulózis kérdései, 1949)
A pleurával kapcsolatos élettani és kórtani vizsgálatok. (Orvosi Hetilap, 1949. 15.)
A tuberkulin pozitív gyermekekkel kapcsolatos góckutatás tanulsága Budapest Főváros III. kerületében. (Orvosi Hetilap, 1950. 5.)
A köpetvizsgálatok jelentősége a gümőkór járványtanában. (Orvosi Hetilap, 1952. 50.)
A kiskorú gyermek, mint diagnosztikai próba az idült tüdőmegbetegedések differenciáldiagnosztikájában. G. Nagy Ágnessel. (Orvosi Hetilap, 1953. 25.)
Az antituberkulotikumok – ANT – járványtani jelentősége. (A tuberkulózis kérdései, 1954)
Epidemiológiai térkép vezetésének jelentősége a gümőkór járványtanában. (Népegészségügy, 1955)
Tudományos kutatómunka a TBC-gondozókban. (Tuberkulózis, 1958)
Az időfaktor szerepe a tüdőgümőkór elleni küzdelemben. – A tuberkulózis felszámolásának elméleti alapjai és gyakorlati útja. (Tuberkulózis, 1959)
Emlékeim Bartók Béláról. (Orvosi Hetilap, 1960)
לקריאה נוספת

Adatai a Petőfi Irodalmi Múzeum katalógusában (נתוניו במאגרי המוזיאון הספרותי פטפי)
Gulyás Pál: Magyar írók élete és munkái – új sorozat I–XIX. Budapest: Magyar Könyvtárosok és Levéltárosok Egyesülete. 1939–1944., 1990–2002, a VII. kötettől (1990–) sajtó alá rendezte: Viczián János (פאל גויאש: חייהם ויצירותיהם של סופרים הונגרים - סדרה חדשה I-XIX. בודפשט: אגודת הספרנים והארכיונאים ההונגרים. 1939–1944, 1990–2002)
פטר קוזאק:  טיבור היינל באתר. www.nevpont.hu (2013)
הערות שוליים

↑  Pest-Pilis-Solt-Kiskun Vármegye Hivatalos Lapja, 1929. szeptember 26. (27. évfolyam, 40. szám)
↑  "Házasságkötési bejegyzése a Budapest II. kerületi polgári házassági akv. 253/1934. folyószáma alatt". נבדק ב-2022-12-25.
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "טיבור היינל".
טפג'ריים

| טפג'ריים |
| --- | --- |

תקופה
קרטיקון 125–85 מיליון שנה לפני זמננו PreЄ Є O S D C P T J K Pg N       
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: זוחלים
סדרה:: פטרוזאוריה
תת־סדרה:: פטרודקטיליים
משפחה:: טפג'ריים
שם מדעי
 Tapejaridae

טפג'ריים (שם מדעי: Tapejaridae) היא משפחת זוחלים מעופפים מסדרת הפטרוזאורים שחיו בתור הקרטיקון והיו קרוביהם של משפחת האזדרקיים הגדולה וקרובים רחוקים יותר של האורניתוכיריים והפטראנודוניים.
מאפיינים

הטפג'ריים היו בעלי חיים גדולים עם זנב קצר מאוד וכן ראשים מוארכים וחסרי שיניים ובעלי בליטות דמויי-כרבולת עשוית עצם ששימשה ככל הנראה לראווה. אפשרות נוספת היא שה"כרבולת" סייעה בייצוב הראש בזמן תעופה. לכל מין הייתה קסדה בגודל אחר. היצורים דאו עם כנפיהם הגדולות מעל חופי ימים בכמה אזורים כמו בברזיל, הונגריה, מרוקו, ספרד וסין בחיפוש מזון. ייתכן שמבנה המקור העצום עזר לבעליו לאכול צמחייה או פירות בדומה לטוקניים או לתוכים מודרניים.
ישנם דעות שפטרוזאורים אלה בדומה לנוספים כוסו בשערות על גופם, אשר שימשו לחימום.
מיון

סוג Montanazhdarcho?
סוג סינופטרוס (Sinopterus)
תת-משפחה Tapejarinae
סוג Aymberedactylus
סוג Bakonydraco
סוג קיואג'רה (Caiuajara)
סוג Caupedactylus
סוג אירוטפג'רה (Europejara)
סוג טפיג'רה (Tapejara)
סוג טופנדקטילוס (Tupandactylus)
טיפלתי פתרונות

| --- | --- |

 נתונים כלליים
 סוג:  חברה פרטית
 מייסדים:  חן עמית, אורן זאב
 תקופת הפעילות:  2010–הווה (כ־14 שנים)
 משרד ראשי:  סן מטאו, קליפורניה
 מוצרים עיקריים:  אוטומציית תשלומים
 יו"ר:  אורן זאב
 מנכ"ל:  חן עמית
  
 tipalti.com
 
משרדי חברת "טיפלתי פתרונות" בקיבוץ גליל ים
טיפלתי פתרונות בע"מ, המוכרת במותג Tipalti, היא חברת תוכנה ושירותי מחשוב ישראלית העוסקת באוטומצייה של תהליכים במחלקת הכספים ומתן כלים מתקדמים למנהל הכספים (CFO) בארגון.
החברה נוסדה בנובמבר 2010 על ידי אורן זאב, המשמש כיו"ר החברה ואחד המשקיעים בה (באמצעות קרן זאב ונצ'רס), וחן עמית, המשמש כמנכ"ל החברה. החברה עוסקת באוטומציה של תהליכי התשלומים של ארגון: קליטת החשבוניות המוגשות לארגון על ידי ספקיו (שלעיתים פרוסים על פני מדינות רבות, עם כללי רגולציה שונים) וניתובן, לפי כללים שמגדיר המשתמש, לגורמים בארגון שתפקידם לאשר חשבוניות אלה (למשל בדיקת התאמה של החשבונית להוראות רכש), והעברתן למערכת המידע הפיננסית של הארגון לשם תשלומן.
לחברה (Tipalti Payments, Inc.) רישיון להעברת כספים בכל אחת ממדינות ארצות הברית שבהן נדרש רישיון כזה, ובכללן קליפורניה, ניו יורק וטקסס.
באוקטובר 2014 הודיעה החברה שהיא מעבירה תשלומים לכ-300 אלף מקבלי תשלום בשנה. באוגוסט 2018 הודיעה החברה שהיא מעבירה תשלומים ליותר משלושה מיליון מקבלי תשלום בשנה, בסכום כולל של יותר מחמישה מיליארד דולר בשנה. בפברואר 2020 הודיעה החברה שעברה את הרף של העברת תשלומים בסכום כולל של יותר מעשרה מיליארד דולר בשנה, למען יותר מ-900 לקוחות. בפברואר 2021 הודיעה החברה שעברה את הרף של העברת תשלומים בסכום כולל של יותר מ-17 מיליארד דולר בשנה. ביולי 2021 הודיעה החברה שעברה את הרף של העברת תשלומים בסכום כולל של יותר מ-23 מיליארד דולר בשנה.
באפריל 2021 רכשה החברה את חברת ההזנק הישראלית Approve, העוסקת בניהול תהליכי רכש, תמורת 40 מיליון דולר. רכישה זו איפשרה לחברה להרחיב את שירותיה, משלב הטיפול בחשבונית גם לשלב שקדם לו, של הוצאת הוראת הרכש.
המשרד הראשי של החברה שוכן בסן מטאו שבקליפורניה. מרכז הפיתוח של החברה שוכן בבניין משרדים בשכונת נאות אפקה בתל אביב. בנוסף לחברה משרדים בפאלו אלטו שבקליפורניה.
גיוס הון

בספטמבר 2016 יצאה החברה בגיוס כספים מוסדי ראשון, וגייסה 14 מיליון דולר בהובלת דובי פרנסס.
בפברואר 2018 גייסה החברה 30 מיליון דולר.
בספטמבר 2019 גייסה החברה 76 מיליון דולר.
באוקטובר 2020 גייסה החברה 150 מיליון דולר, לפי שווי של יותר משני מיליארד דולר, ובכך הפכה לחד-קרן.
בדצמבר 2021 גייסה החברה 270 מיליון דולר, לפי שווי של 8.3 מיליארד דולר.